ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኦሳማ ቢን ላደን፡ 'ጥዑም ውላድ' እዩ ነይሩ ትብል ወላዲቱ 3 ነሓሰ 2018 ምንጪ ስእሊ, Getty Images መግለጺ ስእሊ, ኦሳማ ቢን ላደን ዝመርሖ ዝነበረ ኣልቃዒዳ ሓያሎ ናይ ሽበራ መጥቃዕትታት ከም ዝፈጸመ ይንገረሉ ኣዲኡ ንኦሶማ ቢን ላደን ወይዘሮ ኣሊያ ጋነም እቲ መራሒ ኣልቃዒዳ ዝነበረ ወዳ 'ጥዑይ ቆልዓ' ከም ዝነበረ ንፈለማ እዋን ኣብ ዝገበረቶ ቃለመጠይቕ ተዛሪባ። ንሳ ንመጀመርታ እዋን ምስ ናይ ዓዲ እንግሊዝ ጋዜጣ 'ዘ ጋረድያን' ኣብ ዝገበረቶ ቃለመጠይቕ፡ ወዳ ብንእሽቶኡ ሓናኽ ከም ዝነበረን ድሒሩ ግን ኣብ ዩኒቨርሲቲ ብካልኦት ሓንጎሉ 'ተመሪዙ' ኢላ። ቢን ላደን መራሒ ናይቲ ብግብረሽበራ ዝፍለጥ ጉጅለ ኣልቃዒዳ ዝነበረ ኮይኑ ኣብ 2011 ብፍሉያት ወታሃደራት ኣሜሪካ ኣብ ዝተኻየደ ስርሒት ኣብ ፓኪስታን ተቐቲሉ። ወይዘሮ ኣሊያ ጋነም ኣብ ከተማ ጅዳ፡ ሱዕዲ ዓረብ ኣብ ዝርከብ መንበሪ ገዝኣ'ያ ነቲ ቃለመጠይቕ ጌራቶ። ጀሃዳውያን ሰላማውያን ሰባት ሰይፎም ኣብ ሶማልያ ዝዓረደ ኣል-ሸባብን ተግባራቱን እስላማዊ ጉጅለ ቦኮሓራም መጥቃዕቲ ኣካይዱ ስድርኡ ንቢን ላደን፡ ንመወዳእታ ጊዜ ኣብ 1999 ክልተ ዓመት ቅድሚ መጥቃዕቲ 9/11 ኣብ ኣፍጋኒስታን እንከሎ ከም ዝራኣይዎ ይዛረቡ። ምንጪ ስእሊ, Getty Images መግለጺ ስእሊ, ቢን ላደን ኣብ መወዳእታ ኣብ 2011 ኣብ ፓኪስታን ኣቦታባድ ብፍሉያት ወታሃደራት ኣሜሪካ ተቐቲሉ ንሱ ኣብቲ እዋን'ቲ ኣብ ዓለም ፍሉጥ ተጠርጣሪ ግብረሽበራ ምንባሩን፡ ኣብታ ኣንጻር ወታሃደራዊ ምትእትታው ሶቤት ሕብረት ነበር ዝቃለሰላ ዝነበረ ኣፍጋኒስታ'ዩ ነይሩ። "ኣዚና ኢና ሓሪቕና። እዚ ክኸውን ፈጺሙ ድሌት ኣይነበረንን። ስለምንታይ ንኹሉ ብኸምዚ ይድርብዮ?" ትብል ጂሃዳዊ ኣኽራሪ ምዃኑ ምስ ፈለጠት እንታይ ከም ዝተሰመዓ ምስ ተሓተት። እቲ ወዳ ዝተሓወሶ ምትእኽኻብ 'ሙስሊም ብራዘርሁድ' (እስላማዊ ሕውነት) ከም ሓደ ኣምልኾ እምነት'ዩ ዝውሰድ ነይሩ ድማ ትብል። ቤተሰብ ቢን ላደን ኣብቲ ናይ ህንጻ ኢንዱስትሪ ብዙሕ ሃብቲ ብምድላቦም ኣብ ሱዕዲ ጸለውቲ ስድራቤት ክኾኑ በቒዖም'ዮም። ኣቡኡ ንኦሳማ፡ መሓመድ ቢን ዓዋድ ቢን ላደን፡ ኦሳማ ድሕሪ ምውላዱ ሰለስተ ዓመት ጸኒሑ ንኣሊያ ጋነም ፈቲሕዋ። ኣቶ መሓመድ ካብ ሓያሎ ኣንስቲ ዝወለዶም ብድምር ልዕሊ 50 ቆልዑት ነይሮሞ። ምንጪ ስእሊ, AFP መግለጺ ስእሊ, ኦሳማ ቢን ላደን ኣንጻር ወታሃደራዊ ምትእትታው ሶቬት ሕብረት ነበር ንምቅላስ'ዩ ኣብ 80ታት ንኣፍጋኒስታን ከይዱ ድሕሪ'ቲ ብ11 መስከረም 2001 ብኣልቃዒዳ ኣብ ኒው ዮርክ ዝተፈጸመ ብ9/11 ዝፍለጥ መጥቃዕቲ፡ እቲ ስድራ ብመንግስቲ ሱዕዲ ከም ዝተመርመረን፡ ምንቅስቓሶም ከም ዝተደረተን ይገልጹ። ኣብ እዋን እቲ ቃለ-መጠይቕ ሐሰንን ኣሕመድን ዝበሃሉ ኣሕዋቱ'ውን ከም ዝተሳተፉ እቲ ነቲ ቃለመጠይቕ ዘካየዶ ጋዜጠኛ ማርቲን ቹሎቭ ጺሒፉ። መንግስቲ ሱዕዲ ዓረብ ከም ዘፍቀደሉ'ውን ጠቒሱ። "ካብ ዝነኣሰ ክሳብ ዝዓበየ፡ ኩላትና ብተግባሩ ሓፊርና ኢና። ኩላትና ሕማቕ ሳዕቤናት ክስዕበና ምዃኑ ፈሊጥና ኢና። ኩሎም ኣብ ወጻኢ ዝነበሩ ኣባላት ስድራ-ቤትና ናብ ሱዕዲ ተሚሊሶም" ይብል መሓመድ ኣዲኡ እቲ ናይ 9/11 መጥቃዕቲ ንሱ ጌርዎ ኢላ 'ከምዘይትኣምኖ'ን ካልኦት ፈጺሞሞ ኢላ ከም እትኣምን ኣይሓብአን። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
